Oficiālais Vēstnesis L 262 , 01/11/1995 Lpp. 0025 - 0026



Komisijas Regula (EK) Nr. 2564/95 (1995. gada 27. oktobris) par dažu preču klasifikāciju kombinētajā nomenklatūrā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Regulu (EEK) Nr. 2658/87 [1] par tarifu un statistikas nomenklatūru un kopējo muitas tarifu, kurā jaunākie grozījumi izdarīti ar Komisijas Regulu (EK) Nr. 1739/95 [2], un jo īpaši tās 9. pantu, tā kā, lai nodrošinātu minētās regulas pielikumā pievienotās kombinētās nomenklatūras vienādu piemērošanu, ir jāparedz pasākumi attiecībā uz šīs regulas pielikumā minēto preču klasifikāciju; tā kā Regulā (EEK) Nr. 2658/87 ir paredzēti kombinētās nomenklatūras interpretācijas vispārīgie noteikumi un šie noteikumi ir piemērojami arī jebkurai citai nomenklatūrai, kas pilnīgi vai daļēji uz to pamatojas vai kas tai pievieno papildu apakšiedaļas, un kas ir ieviesta ar īpašiem Kopienas noteikumiem, lai piemērotu tarifus un citus pasākumus, kuri attiecas uz preču tirdzniecību; tā kā atbilstīgi minētajiem vispārīgiem noteikumiem preces, kas raksturotas šīs regulas pielikuma tabulas 1. ailē, jāklasificē saskaņā ar attiecīgiem KN kodiem, kas norādīti tabulas 2. ailē, pamatojumu sniedzot 3. ailē; tā kā ir atzīts, ka uz juridiski saistošu informāciju par tarifiem, ko attiecībā uz preču klasifikāciju kombinētajā nomenklatūrā sniedz dalībvalstu muitas dienesti un kas neatbilst šajā regulā noteiktajām tiesībām, personas, kuru rīcībā ir šāda informācija, var turpināt atsaukties trīs mēnešus, pamatojoties uz 12. panta 6. punktu Padomes 1992. gada 12. oktobra Regulā (EEK) Nr. 2913/92, ar ko izveidots Kopienas Muitas kodekss [3]; tā kā šajā regulā paredzētie pasākumi saskan ar Muitas kodeksa komitejas Tarifu un statistikas nomenklatūras nodaļas atzinumu, IR PIEŅĒMUSI ŠO REGULU. 1. pants Preces, kas raksturotas pielikuma tabulas 1. ailē, kombinētajā nomenklatūrā klasificē ar attiecīgiem KN kodiem, kas norādīti minētās tabulas 2. ailē. 2. pants Preces Nr. 2 klasifikācija Regulai pievienotajā tabulā neietekmē Padomes Regulas (EK) Nr. 1556/95 [4] piemērošanu. 3. pants Uz juridiski saistošu informāciju par tarifiem, ko sniedz dalībvalstu muitas dienesti, bet kas neatbilst šajā regulā noteiktajām tiesībām, var turpināt atsaukties trīs mēnešus, pamatojoties uz 12. panta 6. punktu Regulā (EEK) Nr. 2913/92. 4. pants Šī regula stājas spēkā 21. dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1995. gada 27. oktobrī Komisijas vārdā — Komisijas loceklis Mario Monti [1] OV L 256, 7.9.1987., 1. lpp. [2] OV L 167, 18.7.1995., 7. lpp. [3] OV L 302, 19.10.1992., 1. lpp. [4] OV L 152, 1.7.1995., 1. lpp. -------------------------------------------------- PIELIKUMS Preču apraksts | Klasifikācija KN kods | Pamatojums | (1) | (2) | (3) | 1.Mikroprocesora karšu (viedkaršu) nolasītājs plastmasas vai metāla ietvarā ar viedkartes ievietošanas iespēju, šķidro kristālu ekrānu un tastatūru, kas sastāv no 10 skaitļu taustiņiem, četriem funkcijas taustiņiem, viena validācijas taustiņa un viena korekcijas taustiņaAparāts var būt portatīvs, novietojams uz galdiem vai citām virsmām, piestiprināms pie sienas u.tml. Aparātu var izmantot atsevišķi pašu par sevi vai arī kā palīgvienību datu apstrādē bankās, uzņēmējdarbības vai medicīnas jomās, transportlīdzekļu piekļuves kontrolēšanā, darbalaika reģistrēšanā u.tml., to vai nu pievienojot vai nepievienojot automātiskai datu apstrādes iekārtai | 84719980 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu un KN kodu 8471, 847199 un 84719980 aprakstu. | 2.Lasāmatmiņas kompaktdiska diskdzinis skaņas, teksta un attēla reproducēšanai, kā atsevišķs bloks, paredzēts ievietošanai datora sistēmblokā, ar ligzdu austiņām un skaļuma regulēšanas poguŠis diskdzinis ļauj datoram multivides apstākļos darbināt lasāmatmiņas kompaktdiskus (teksta, attēla un skaņas reproducēšanai), audio kompaktdiskus un foto kompaktdiskus | 85219000 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu attiecībā uz 84. nodaļas 5. B piezīmi un KN kodu 8521 un 85219000 aprakstu. | 3.Sistēma skaņas un attēla reproducēšanai uz datora (multitvide), kurā ietilpst šādas sastāvdaļas, kas sakomplektētas mazumtirdzniecībai:lasāmatmiņas kompaktdiska diskdzinis ar ligzdu austiņām un skaļuma regulēšanas pogu, ar skaņas karti un audio savienotājvadu, ko var pievienot diskdzinim un skaņas kartei, un | 85219000 | Klasifikācija noteikta, ievērojot kombinētās nomenklatūras interpretācijas 1., 3.b un 6. vispārīgo noteikumu, 84. nodaļas 5. B piezīmi un KN kodu 8521, 85219000, 8524, 852490 un 85249091 aprakstu. Lasāmatmiņas kompaktdiska diskdzinis ir komplekta galvenā sastāvdaļa. Saskaņā ar 85. nodaļas 6. piezīmi diskete jāklasificē atsevišķi. | darba diskete | 85249091 | 4.Televīzijas karte, kas paredzēta ievietošanai automātiskās datu apstrādes iekārtā, lai varētu uztvert televīzijas pārraidesŠī elektroniskā karte sastāv no drukātās shēmas plates, kurā ietilpst dažādas integrētās shēmas un citas elektroniskas sastāvdaļas. Aprīkojumā ar attiecīgu programmatūru un antenu shēmas plate ļauj automātiskajai datu apstrādes iekārtai automātiski meklēt kanālus, uztvert programmas un ierakstīt pārraidītu attēlu | 85281091 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, 84. nodaļas 5. B piezīmi un KN kodu 8528, 852810 un 85281091 aprakstu. | --------------------------------------------------